Almal wat gereeld kosblikke moet pak, raak soms moedeloos om nuwe idees uit te dink. My oplossing is dan om ou bekende idees (en dit waarvan my kinders hou) met geurmiddels 'n bietjie te verander. Frikkadelle is so lekker vir 'n kosblik, want dis maklik om te maak, kan gevries word en is gerieflik om in te pak en hanteer.
Vir die resep het ek 'n bietjie kerriepoeier en koljander gebruik en die wortel daarin gee 'n natuurlike soet smaak aan die frikkadelle. Saam met die hawermout is daar dus ook sommer reeds stysel in die ete en as die res van die kosblik ook ander groente en iets soos 'n appel insluit, is daar heelwat kosse wat ook bydra tot die balans van die ete en die koolhidrate.
'n Ander stysel is dus nie nodig nie en dis dan juis onverfynde stysels wat deel is van die ete. Daar is ook genoeg kleure en teksture om dit interessant te maak en 'n lekker verskeidenheid van voedingstowwe in te sluit. Guacamole (avo-doopsous) pas perfek by al die ander elemente en daar is ook gesonde vette in die ete.
60 ml (¼ k) hawermout
1 Nulaid eier, geklits
5 ml (1 t) kerriepoeier of na smaak
15 ml (1 e) Westfalia avokado-olie
Meng die hawermout en maalvleis met die res van die bestanddele, behalwe die olie. Vorm klein frikkadelle.
Verhit 'n dun lagie olie in 'n groot braaipan (gebruik 'n AMC 24 cm Chef's Pan) en braai frikkadelle aan beide kante tot goudbruin.
Verlaag die hitte, sit 'n deksel op en prut 8-10 minute of tot gaar. Skep uit en herhaal met die res van die frikkadelle.
Sit as aandete voor of pak in 'n kosblik met groente en 'n seisoensvrug soos 'n appel. Pak van Westfalia se guacamole in as 'n doopsous vir die groente en frikkadelle en 'n klein porsie neute om later deur die dag as peuselhappie te geniet.